APSTIPRINĀTS
 iepirkuma komisijas
2018. gada 20. jūlija sēdē
protokols Nr.1

Valsts asinsdonoru centrs

**Iepirkuma**

**„Medicīnisko piederumu piegāde”**

**(iepirkuma identifikācijas Nr. VADC 2018/24)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/24
	2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: iepirkumi@vadc.gov.lv, mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
	2. Kontaktpersonas organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone vai Administratīvā departamenta jurists Roberts Jansons, tālr. +37167408874, e-pasts: iepirkumi@vadc.gov.lv.
1. **Pretendents**
	1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Medicīnisko piederumu piegāde”, identifikācijas Nr. VADC 2018/24 (turpmāk – iepirkums), nolikumā (turpmāk –nolikums) norādītajām Pasūtītāja prasībām.
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
	1. Medicīnisko piederumu (turpmāk – prece) iegāde ar piegādi saskaņā ar Tehnisko specifikāciju.
	2. Iepirkuma priekšmets sastāv no divām daļām:
		1. 1. daļa „Pašlīmējošās saites”;
		2. 2. daļa „Sterilie kociņi ar vates tinumu”.
	3. CPV kods: 33000000-0.
	4. Iepirkuma līguma darbības termiņš – 2 (divi) gadi.
	5. Preču piegādes vieta: Valsts asinsdonoru centrs, Sēlpils iela 9, Rīga, LV-1007.
	6. Iepirkuma priekšmeta piegādes notiek atbilstoši Pasūtītāja veiktajiem pasūtījumiem iepirkuma līguma noteiktajā kārtībā.
	7. Pasūtītājs nepieciešamības gadījumā var izsludināt iepirkuma procedūru par preci saskaņā ar Publisko iepirkumu likuma 11. panta septītās daļas nosacījumiem, nosakot, ka kopējā paredzamā līgumcena attiecīgajai iepirkuma procedūrai nepārsniegs 20 % (divdesmit procentus) no iepirkuma kopējās paredzamās līgumcenas (kopējā paredzamā līgumcena aprēķināma vadoties no iepriekšējā noslēgtā līguma par preču piegādi).
3. **Piedāvājuma izvēles kritērijs.** Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums ar zemāko kopējo cenu.
4. **Informācijas apmaiņa un papildu informācijas sniegšana**
	1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
	2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
		1. visi pieprasījumi nosūtāmi uz e-pasta adresi: iepirkumi@vadc.gov.lv;
		2. visos pieprasījumos jāietver norāde: “Medicīnisko piederumu piegāde” (Iepirkuma identifikācijas Nr. VADC 2018/24) nolikumu”;
	3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. **Piedāvājuma iesniegšanas laiks, vieta un piedāvājumu atvēršanas sanāksme**
	1. Pretendenti piedāvājumus iesniedz līdz **2018. gada 6. augustam, plkst. 11:00** Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00, iesniedzot personīgi, nosūtot pa pastu uz norādīto adresi vai ar kurjera starpniecību.
	2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 6.1. punktā norādītajam termiņam nolikuma 6.1. punktā norādītajā vietā. Piedāvājumi pēc nolikuma 6.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
	3. Piedāvājumu atvēršana un vērtēšana notiek slēgtā komisijas sēdē saskaņā ar nolikuma nosacījumiem.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par vienu vai vairākām iepirkuma daļām.
2. Piedāvājums sastāv no šādām daļām:
	1. Pretendenta atlases dokumenti:
		1. Pieteikums dalībai iepirkumā (forma nolikuma 1. pielikumā);
		2. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā. Ja Pretendents ir reģistrēts Latvijas Republikas Uzņēmumu reģistrā, šāda veida dokuments nav jāiesniedz.
		3. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
	2. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
	3. Preču paraugi, kuri tiks pieprasīti saskaņā ar nolikuma 10. punkta nosacījumiem:
		1. 1.daļa “Pašlīmējošās saites” – 3 (trīs) vienības;
		2. 2. daļa “Sterilie kociņi ar vates tinumu” – 10 (desmit) vienības.
3. Piedāvājuma dokumenti (nolikuma 8.1.-8.2. punkts) iesniedzami aizlīmētā iepakojumā vai aploksnē, uz kuras jānorāda:
	1. iepirkuma procedūra „Medicīnisko piederumu piegāde”,
	2. iepirkuma identifikācijas Nr. VADC 2018/24;
	3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
	4. pretendenta nosaukums un juridiskā adrese;
	5. pretendenta kontaktpersonas vārds, uzvārds, tālruņa numurs;
	6. atzīme: „Piedāvājums iepirkumam”.
	7. atzīme: „Neatvērt līdz 2018. gada 6. augustam, plkst.11.00”.
4. Preču paraugi (nolikuma 8.3. punkts) iesniedzami aizlīmētā iepakojumā Sēlpils ielā 9, Rīgā, LV-1007, 228. kabinetā 10 (desmit) darbdienu laikā pēc Pasūtītāja pieprasījuma piedāvājumu vērtēšanas gaitā. Ja pretendents atsakās iesniegt preču paraugus vai neiesniedz preču paraugus preču paraugu pieprasījumā norādītajā termiņā, Pasūtītājs noraida pretendenta iesniegto piedāvājumu attiecīgajā iepirkuma priekšmeta daļā, kuras atbilstības novērtēšanai nav iesniegti preču paraugi. Pēc preču atbilstības novērtēšanas neatbilstošie piedāvājumi attiecīgajā iepirkuma priekšmeta daļā tiek noraidīti. Uz iepakojuma jānorāda:
	1. iepirkuma procedūra „Medicīnisko piederumu piegāde”,
	2. iepirkuma identifikācijas Nr. VADC 2018/24;
	3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
	4. pretendenta nosaukums un juridiskā adrese;
	5. pretendenta kontaktpersonas vārds, uzvārds, tālruņa numurs;
	6. atzīme: „Preču paraugi”.
5. Piedāvājuma noformējuma prasības:
	1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami *docx* formātā ar kopēšanas un drukāšanas iespēju) uz datu nesēja (kompaktdisks vai zibatmiņa) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
	2. iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
	3. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
	4. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
	5. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
	6. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
6. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam.
7. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināmi Publisko iepirkumu likuma 9. panta astotajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 9. pantā noteiktajā kārtībā
	2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
	3. Pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

1. Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājuma ar zemāko cenu noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, piedāvājumu ar zemāko cenu iepirkuma daļā bez PVN. Gadījumā, ja pretendentiem ir vienādi zemākās cenas piedāvājumi, tad iepirkumu komisija rīkojas saskaņā ar Publisko iepirkuma likuma 51.panta septītā daļā noteikto. Pretendentiem, pierādījumi par Publisko iepirkumu likuma 51.panta septītajā daļā minēto priekšrocību esamību būs jāiesniedz trīs darba dienu laikā no pieprasījuma saņemšanas.

## 2. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 3. posms - Atbilstības atlases prasībām pārbaude. Iepirkuma komisija, ņemot vērā iesniegtos pretendenta atlases dokumentus, novērtē, vai pretendents atbilst nolikumā noteiktajām prasībām.

## 4.posms - Tehniskā piedāvājuma atbilstības pārbaude. Iepirkuma komisija pārbauda iesniegtā piedāvājuma atbilstību tehniskajā specifikācijā noteiktajām prasībām. Pretendents, kurš iesniedzis piedāvājumu ar zemāko cenu iepirkuma daļā, un atbilst atlases un tehniskajām prasībām, tiek atzīts par uzvarētāju iepirkumā.

1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
2. Iepirkuma komisija pretendentu noraida, ja:
	1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
	2. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
3. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 9. panta astotajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums saskaņā ar nolikuma nosacījumiem.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu pretendentam, kurš iesniedzis piedāvājumā preci ar nākamo zemāko cenu, un kura tiek atzīta par atbilstošu preču atbilstības novērtējumā, saskaņā ar nolikuma 16.‑19. punktu.
5. Pasūtītājs ne vēlāk kā 10  darbdienu laikā pēc dienas, kad stājas spēkā iepirkuma līgums, savā pircēja profilā ievieto iepirkuma līguma tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.

**VI. pielikumu saraksts**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma 2. pielikums. Tehniskā specifikācija  |
| 3. pielikums. Finanšu piedāvājuma forma |
|  |

Nolikuma 1. pielikums

(VADC 2018/24)

PIETEIKUMS

Par piedalīšanos iepirkumā

**“Medicīnisko piederumu piegāde”**

**(identifikācijas Nr. VADC 2018/24)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Medicīnisko piederumu piegāde”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvātās preces ir atļauts pārdot Latvijas Republikā;
* apliecina, ka uz pretendentu neattiecas Publisko iepirkumu likuma 9. panta astotajā daļā noteiktie pretendentu izslēgšanas nosacījumi;
* apliecina, ka visas iesniegtās ziņas ir patiesas.

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/24)

Tehniskā specifikācija

**“Medicīnisko piederumu piegāde”**

**1. daļa „Pašlīmējošās saites”**

|  |  |
| --- | --- |
| **Saites paredzētas elkoņa locītavas pārsiešanai donoram pēc vēnas punkcijas, lai pārsietu un nospiestu punkcijas vietu.** | **Pretendenta piedāvājums****(Lapas Nr. tehniskā un finanšu piedāvājuma dokumentācijā)** |
| 1. **Vispārējās prasības**
 |
| 1.1. | CE marķējums. |  |
| **2. Tehniskas prasības** |
| 2.1. | Saite elastīga, pašlīmējoša, viegli noplēšama. |  |
| 2.2. | Vēlamā krāsa – gaiši brūna. |  |
| 2.3. | Katra saite atsevišķā iepakojumā. |  |
| 2.4. | Saites platums- 4,5 cm līdz 5 cm. |  |
| 2.5. | Saites garums – 3 m un vairāk, ņemot vērā patēriņu – 1,5 m uz procedūru. |  |
| **3. Citas prasības** |
| 3.1. | Nepieciešamais daudzums – 50  000 vienības. |  |
| 3.2. | Preces derīguma termiņš 1 (viens) gads no piegādes brīža. |  |
| 3.3. | Prognozējamais līguma darbības termiņš 2 (divi) gadi. |  |
| 3.4. | Pirmā piegāde – 3 (trīs) nedēļas pēc līguma noslēgšanas. |  |

**2. daļa „Sterilie kociņi ar vates tinumu”**

|  |  |
| --- | --- |
| Sterilie kociņi donora ādas virsmas apstrādei pirms vēnas punkcijas | **Lapas Nr. tehniskā un finanšu piedāvājuma dokumentācijā** |
| 1. **Vispārējās prasības**
 |
| 1.1. | CE marķējums. |  |
| 1.2. | Preces sterilitātes marķējums. |  |
| **2. Tehniskas prasības** |
| 2.1. | Kociņi sterili ar vates tinumu. |  |
| 2.2. | Preces vienība - divi sterili kociņi vienā iepakojumā. |  |
| 2.2. | Kātiņš izgatavots no gluda koka, garums: 15 - 20 cm. |  |
| 2.3. | Vates tinuma lielums ( biezums) 10- 12 mm. |  |
| **3. Citas prasības** |
| 3.1. | Nepieciešamais daudzums– 140 000 vienības. |  |
| 3.2. | Preces derīguma termiņš 1 (viens) gads no piegādes brīža. |  |
| 3.3. | Prognozējamais līguma darbības termiņš 2 (divi) gadi. |  |
| 3.4. | Pirmā piegāde – 5 (piecas) nedēļas pēc līguma noslēgšanas. |  |

Nolikuma 3. pielikums

(VADC 2018/24)

Finanšu piedāvājums

**“Medicīnisko piederumu piegāde”**

**(identifikācijas Nr. VADC 2018/24)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[2]](#footnote-2)

 Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„**Medicīnisko piederumu piegāde**” (iepirkuma procedūras identifikācijas Nr. VADC 2018/24).

|  |  |  |  |  |
| --- | --- | --- | --- | --- |
| Daļas Nr. | Nosaukums | Daudzums (gab.)  | Vienības cena\**euro* bez PVN | Kopējā cena *euro* bez PVN |
| 1. | Pašlīmējošās saites | 50 000 |  |  |
| 2.  | Sterilie kociņi ar vates tinumu | 140 000 |  |  |

\*norādot cenu (četras zīmes aiz komata), pretendents tajā iekļauj visas papildus izmaksas, nodokļus un nodevas, izņemot PVN.

Līguma cena tiek aplikta ar PVN \_\_\_\_\_ % likmes apmērā.

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[3]](#footnote-3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)